Dipotso: Goreng mosadi wa Mosamarea a ne a gakgametse fa Jesu a bua le ene? Jesu o ne a mo raya a reng? 14 Gore re fenye moya wa lefatshe, re tshwanetse go itlwaelanya le batho ba ba botlhale—batho ba ba direlang Jehofa. Re tshwanetse go tlatsa megopolo ya rona ka dilo tse di agang tumelo. Moaposetoloi Paulo o ile a kwala jaana: “Dilo le fa e le dife tse di boammaaruri, dilo le fa e le dife tse di tsewang ka masisi, dilo le fa e le dife tse di siameng, dilo le fa e le dife tse di itshekileng, dilo le fa e le dife tse di rategang, dilo le fa e le dife tse di buiwang molemo, le fa e le molemo ofe o o gone le selo le fa e le sefe se se tshwanelwang ke pako se se gone, tswelelang lo akanya ka dilo tseno.” (Bafilipi 4:8) E re ka re na le tshwanelo ya go itlhophela, re ka kgona go itlhophela dilo tse re batlang go akanya ka tsone. E kete ka metlha re ka tlhopha dilo tse di tla re thusang go atamalana le Jehofa.